סודות בצנצנת – ביקורות

**"חוויה תרבותית, חינוכית ומקצועית מהמעלה הראשונה!! 120 עיניים רכות עקבו אחרייך במהלך ההצגה אחוזי קסם.שיריה של מרים ילן שטקליס קרמו חיים לעיני הילדים, השפה העברית במיטבה זכתה סוף סוף על ידך למקום של כבוד!"**

**"תגובת הצוותים החינוכיים שנכחו בהצגה חזקה בכולנו את ההכרה שהצגות כגון**

**אלה הן הן הראויות להפוך ליצירות מופת לגיל הרך!"**

ורדה פרי, מנהלת מרכזי העשרה לגיל הרך.

**"הרבה זמן חיכיתי להצגה כזו: פשוטה אך מלאה, תמימה אך עמוקה, מדברת אל הילדים אך לא מתחנפת אליהם. נוסטלגיה ועונג להורים המחפשים אמת ורמה גבוהה עבור ילדיהם."**

שרון פינס, גננת ראשית, פרדס חנה.

**"אחת ההצגות המושקעות ביותר שראיתי לאחרונה. הילדים שלי היו מרותקים לשחקנית המדהימה הזו ...לאחרונה אני צופה בהמון הצגות ואני מרגישה שהקהל שאליהן הם פונות,קהל הילדים הוא עולם שמאכילים אותו בכפית המסר והרעיון כל כך פשוטים , שכמעט לא ניתן להרחיב איתם לגן לאחר מכן , כמו הצגות לכל המשפחה , ואילו כאן הרגשתי שזו הצגה חינוכית , לא מחנכת אלא מלמדת , רגישה לילד , מבינה לליבו , לגחמותיו למאוויוו. אני נפעמתי ..הצגה ענקית בלבוש צנוע . הצגה גאונית."**

אורית פלאח, גננת, נתניה.

**"הילדים ישבו מרותקים, מיכל העבירה את החוויה בצורה מרתקת וכובשת ובסיום ההצגה הילדים ביקשו ממנה לא ללכת ולהופיע שוב, וזאת המחמאה הגדולה ביותר!"**

דליה וגן איריס, קריית חיים.

**"מיכל רובין יצרה, בעזרת מינימום תפאורה והרבה כשרון וכריזמה, הצגה מרתקת ומיוחדת במינה."**

אפרת גיזן, יועצת פדגוגית גני וולדורף, עמותת רימון.

**"המון תודות... הילדים נהנו מאוד וכמובן גם הצוות כולו (המבוגרים). חשוב לדעתי להביא פן יצירות זה לרפרטואר הגנים כדי שיכירו גם סוג יצירות ספרותיות זה שהינו נכס יקר לתרבות שלנו. התבוננתי בהם בשעת ההצגה וראיתי את הנאתם וכיצד הם נכנסו למשחק בעצמם. בהערכה רבה..."**

לאה גרוסמן - מנהלת אשכול הגנים בכוכב יאיר.

**"ילדי גן מרגנית צפו מרותקים בהצגה "סודות בצנצנת", מיכל שחקנית מרתקת, מספרת בשפה קולחת ומצחיקה. מביאה איתה להצגה רוגע, חיוך, נועם וסבלנות רבה. הילדים וצוות הגן ישבו מרותקים כשחיוך נסוך על פניהם."**

אלקנה נורית ,מנהלת יחידת גני יול"א, רעננה.

**"הצגה מרתקת, קסומה ונעימה. הפעילות והזרימה שלך עם הילדים, השירים, הדרמה, המימיקות ומשחקי הקול גרמו לילדים להישאר מרותקים ובו זמנית פעילים.**

**תודה על עבודת קודש נפלאה. יישר כוח עלי והצליחי."**

ילדי גן חרוב, ליאורה וגלית עמית. (גילאים צעירים 3-4)

**"המופע "סודות בצנצנת" פשוט מקסים! החומר של מרים ילן שטקליס בפני עצמו מחובר לנפש האדם בחבלים ענפים והעברת אותו לילדים ולנו בצורה חוויתית מרגשת ומקסימה. השפה, הרצינות והצחוק ממש במידה המתאימה. תודה רבה רבה."**

יעל גרטי, גן יסמין

**"נהנינו מאוד מההצגה שלך. ללא ספק את ברוכת כישרונות. הצלחת לרתק את הילדים והיה קשה לנו לקום..."**

גן חברון, פתח תקווה, גילאי 3

**"סודות בצנצנת היתה הצגה ניפלאה, הילדים היו מרותקים ושתו בשקיקה את כל ההצגה, המימיקה, השירים, המשחק ואותך. נגעת במיתרי ליבנו, העלית זיכרונות ורגעי געגועים לאמהות ואבות... נוגע ללב, מרגש. אוהבים אותך"**

גן אשחר חיפה.

**"ללא ספק הצלחת לגעת בעולמם של הילדים ולרגש אותם, להפיח בכוח הדימיון שלהם חיות ועוצמה! עשית זאת בכישרון רב, הומור, מימיקה ושפת גוף בצורה מקצועית ומהנה! יישר כוח, המשיכי לעשות חייל בעולמם של הילדים! "**

הגננת שירן וכל ילדי גן יהלום,חיפה.